JKN ออกหุ้นกู้อายุ 2 ปี ชูดอกเบี้ย 7% ขายสถาบัน-รายใหญ่ เปิดจอง 21-23 ก.พ.นี้
JKN เตรียมออกหุ้นกู้อายุ 2 ปี ชูดอกเบี้ยคงที่ 7% ต่อปี เสนอขายผู้ลงทุนสถาบันและรายใหญ่ คาดว่าจะเปิดจองในช่วงระหว่างวันที่ 21-23 ก.พ.66
JKN เตรียมออกหุ้นกู้อายุ 2 ปี ชูดอกเบี้ยคงที่ 7% ต่อปี เสนอขายผู้ลงทุนสถาบันและรายใหญ่ คาดว่าจะเปิดจองในช่วงระหว่างวันที่ 21-23 ก.พ.66
11 ม.ค. 2566

บริษัท เจเคเอ็น โกลบอล กรุ๊ป จำกัด (มหาชน) หรือ JKN เตรียมออกหุ้นกู้ชนิดระบุชื่อผู้ถือ ประเภทไม่ด้อยสิทธิ ไม่มีประกัน มีผู้แทนผู้ถือหุ้นกู้ และผู้ออกหุ้นกู้มีสิทธิไถ่ถอนหุ้นกู้ก่อนวันครบกำหนดหุ้นกู้ ครั้งที่ 1/2566 ครบกำหนดไถ่ถอนปี พ.ศ. 2568 อายุ 2 ปี อัตราดอกเบี้ยคงที่ราว 7.00% ต่อปี ชำระดอกเบี้ยทุก ๆ 3 เดือน ตลอดอายุหุ้นกู้ มูลค่าที่ตราไว้หน่วยละ 1,000 บาท ราคาเสนอขายหน่วยละ 1,000 บาท โดยยังไม่ได้กำหนดวงเงินทั้งหมด
โดยบริษัทจะเสนอขายให้แก่ผู้ลงทุนสถาบัน หรือผู้ลงทุนรายใหญ่ ผ่านผู้จัดการการจัดจาหน่ายหุ้นกู้ ได้แก่ บล.เมย์แบงก์ (ประเทศไทย), บล.ดาโอ (ประเทศไทย), บล.หยวนต้า (ประเทศไทย), บล. กรุงไทย เอ็กซ์สปริง, บล.เอเอสแอล, บล.ไอร่า, บล.บียอนด์, บล.ยูโอบี เคย์เฮียน (ประเทศไทย), บล.บลูเบลล์ และ บล.พาย คาดว่าจะเปิดจองในช่วงระหว่างวันที่ 21-23 กุมภาพันธ์ 2566